Ystad
Ystad je lučki grad od 18,350 stanovnika na krajnjem jugu Švedske, on je i 
administrativni centar Općine Ystad od 28,338 stanovnika.

Geografske karakteristike
Ystad leži u Grofoviji Skåne na obali Baltičkog mora, udaljen oko 56 km istočno od 
Malmöa.

Historija
U dokumentima se spominje da je na mjestu današnjeg grada podignut franjevački samostan Gråbrödraklostret - 1259. ili 
1267.  
Najraniji Ystad je kao naselje vjerojatno nastao kao ribarska luka za lov na haringe, i trgovinu sa 
hanzeatskim gradovima. 
Ystad je rano postao važna izvozna luka za stoku i žitarice, trgovina stokom bila je unosna od kraja srednjeg vijeka 
do 17. vijeka.

Period između kraja danske vlasti i početka švedske (1658. - 1660) bio je vrlo bolan za Ystad jer je nekoliko puta okupiran i razaran.
Loše stanje dodatno je komplicirala politika švedizacije, loše žetve (naročito one s kraja 17. vijeka) i kuga -  1712. Tokom 18. vijeka
popravila se ekonomska situacija Ystada, jer je zamrlu trgovinu stokom, nadoknadila povećana domaća trgovina 
žitaricama i rast potražnje za haringama u drugoj polovici 18. vijeka.
Ystad je 1760. imao oko 2 500 stanovnika, što je za onovremene švedske prilike značilo da je jedan od većih gradova. 

Ystad je iskoristio napoleonovu kontinentalnu blokadu na početku 19. vijeka (koju je kršio) i tako značajno povećao 
promet preko svoje luke, i time privukao brojne nove stanovnike. Ali je u drugoj polovici vijeka, ponovno upao u krizu, što zbog loše 
željezničke veze, ali i zato jer se promet sa Njemačkom usmjerio preko susjednog Trelleborga.  

Ta kriza nastavila se i za 20. vijeka, tako da Ystad i danas gotovo da i nema industrije, već funkcionira kao trgovačko - 
uslužni centar svoje bogate poljoprivredne okolice. 

U novije vrijeme postao je i popularna i dobro posjećena turistička destinacija.

Izvori

Vanjske veze 

 Službene stranice općine Ystad 
Gradovi u Švedskoj